**EXTRAS-RAPORT**

privind participarea Autorității Electorale Permanente la “*Forumul Internațional de la Seul pentru Alegeri 2022”* (orig. en*.“ Seoul International Forum on Elections, 2022”*), organizat de Comisia Electorală Națională a Republicii Coreea de Sud în format de videoconferință,

în data de 10 noiembrie 2022

În virtutea relațiilor de cooperare dezvoltate între Autoritatea Electorală Permanentă (AEP) și Comisia Electorală Națională a Republicii Coreea de Sud (NEC Coreea), Autoritatea a fost invitată de către NEC Coreea să participe în data de 10 noiembrie a.c. la „*Forumul Internațional de la Seul pentru Alegeri 2022”*, (orig. en*.“2022 Seoul International Forum on Elections”*), eveniment care a avut loc în format de videoconferință.

La Forum au participat reprezentanții Organismelor de Management Electoral (OME) din peste 30 țări, respectiv aproximativ 100 de oficiali electorali și experți în materie electorală, reprezentanți ai organizațiilor civice, parteneri internaționali ai NEC Coreea.

Din partea AEP a participat un reprezentant din cadrul Departamentului cooperare internațională.

**Despre eveniment**

Din anul 2015, NEC Coreea organizează anual “*Forumul Internațional de la Seul pentru Alegeri”*, eveniment care își propune să contribuie la dezvoltarea principalelor axe de gândire asupra sistemelor electorale și a democrației din întreaga lume prin prezentări și discuții active cu experți renumiți în domeniul electoral.

Anul acesta a marcat cea de-a opta aniversare a Forumului și discuțiile au fost axate asupra temei „*Democrația, răspunsuri la mediul în schimbare”* (orig. en. „*Democracy, responding to the changing environment”*).

Organizator: Comisia Națională Electorală a Republicii Coreea

Data și ora: 10 noiembrie 2022 (Joi) 3PM – 6PM (KST)

Evenimentul s-a desfășurat prin intermediul platformei Zoom iar discuțiile au fost structurate în două sesiuni:

1. Reacția la schimbările mediului electoral cauzate de dezvoltarea tehnologiei digitale;

2. Provocări privind procesul de extindere a participării tinerilor în politică.

În introducere, Rho Tae-ak, președintele NEC Coreea, a prezentat remarcile de deschidere, iar ambasadorul australian în Republica Coreea, Catherine Raper, ambasadorul Noii Zeelande în Republica Coreea, Philip Turner și adjunctul șefului ambasadei SUA , Andrew Herrup, au prezentat câteva observații referitoare la necesitatea protejării proceselor democratice.

*În prima parte a Forumului*s-au analizat aspectele schimbărilor din mediul electoral cauzate de *cea de a patra Revoluție industrială* și s-au discutat modalitățile de a oferi servicii electorale care pot asigura alegeri sigure, libere și corecte.

Moderator: Lim Sung-hack, Profesor, Departamentul de Relații Internaționale, Universitatea din Seul, Coreea de Sud.

*Robert Krimmer*, Profesor E-Guvernanță, Institutul de Studii Politice Johan Skytte, Universitatea din Tartu, Estonia: *E-voting (David Zuckerman - Încrederea în procesul de votare), avantajele utilizării tehnologiei în alegeri, transparența și posibilitatea verificării procesului, costurile, identificarea alegătorilor, vot liber și secret, numărarea voturilor.*

*Max Grömping*, Profesor, Facultatea de Guvernare și Relații Internaționale, Universitatea Griffith din Australia: *Diversitatea tipurilor de dezinformare electorală,: Ținte, Surse (guverne străine, grupuri interne, alți actori interesați din țara gazdă), Cum funcționează, Combaterea dezinformării (OME, Media, Platforme digitale, Societatea civilă).*

*Chang Woo-Young*, Profesor, Departamentul de Științe Politice, Universitatea Catolică din Daegu: *Caracteristicile si efectele unei campanii social media în cazul alegerilor parlamentare*.

*Sesiunea a doua a Forumului* a examinat realitatea implicării în politică a tinerilor și a dezbătut rolul organismelor de gestionare a alegerilor (OME) în promovarea tinerilor în politică.

Moderator: Yoon Ji-woong, Profesor, Departamentul de Administrație Politică, Universitatea Kyung Hee.

*Rachel Allen*, Director al Departamentului Comunități și Cooperare Internațională, Comisia Electorală Australiană: *Dezvoltarea parteneriatelor privind educația tinerilor alegători și angajarea acestora în procesul democratic în Australia*.

*Sylvia Kritzinger*, Profesor, Departamentul de guvernare, Universitatea din Viena, Austria: *Votul la 16 ani în Austria, Motivații, Experiențe, Privire de ansamblu.*

*Jang Seon-hwa*, Profesor asistent, Departamentul de conținut cultural global, Universitatea Daejeon; *Reprezentarea politică a tinerilor și organizațiile de tineret din Republica Coreea de Sud* (0,66% membri între 21-30 ani în Parlament) și în lume (2% membri între 21-30 ani în Parlament).

**Concluzii**

NEC Coreea speră că Forumul a oferit tuturor participanților oportunitatea de a căuta o direcție dorită pentru dezvoltarea democrației oriunde în lume, și că au fost analizate provocările și rolurile organismelor de gestionare a alegerilor care reacționează la schimbările din mediul electoral cu care ne confruntăm în prezent.

Obiectivele participării AEP la acest eveniment au vizat dezvoltarea schimburilor de opinii teoretice și de experiențe practice privind provocările și evoluția proceselor electorale, despre oportunitățile de partajare a bunelor practici în materie electorală cu experți și oficiali electorali ai comisiilor electorale, dar și creșterea vizibilității AEP ca un actor pro-activ dedicat susținerii respectării, promovării și consolidării proceselor democratice în lume, prin pozițiile susținute în cadrul reuniunii.

Având în vedere cele precizate, considerăm că participarea Autorității Electorale Permanente la acest tip de evenimente specializate în materia electorală a oferit posibilitatea dezvoltării de bune practici, dar și a partajării de know-how în vederea consolidării capacității administrative și se circumscrie misiunii, viziunii, dar și obiectivelor de cooperare internațională urmărite de Autoritate în anul 2022.

În vederea valorificării informațiilor obținute ca urmare a participării reprezentantului AEP la Conferință, acestea vor fi utilizate pentru a sprijini activitatea de documentare și analiză pentru subiectele dezbătute în vederea consolidării bunelor practici în materie electorală.

**Despre Comisia Electorală Națională a Republicii Coreea de Sud (NEC Coreea)**

NEC Coreea este un organism constituțional independent, bazat pe articolul 144 din Constituție, înființată la 21 ianuarie 1963.

Organismele electorale din Republica Coreea au o structură organizatorică împărțită pe patru niveluri constând din Comisia Electorală Națională, 17 comisii electorale Si/Do, 249 comisii electorale Gu/Si/Gun și 3.486 comisii electorale Eup/Myeon/Dong.

NEC Coreea este compusă din 9 comisari electorali, trei sunt numiți de Președinte, trei sunt aleși de Adunarea Națională și trei sunt nominalizați de șeful Curții Supreme. Comisarii sunt numiți, aleși sau nominalizați în urma unei proceduri de audiere-confirmare la Adunarea Națională. Președintele este ales prin vot consensual de către membrii comisari ai NEC.

NEC Coreea gestionează referendumurile naționale, alegerile prezidențiale, precum și alegerile pentru Adunarea Națională, alegerile pentru șefii guvernelor locale și consiliile locale, conform prevederilor Legii privind alegerile oficiale. NEC Coreea gestionează activitatea partidelor politice și fondurile alocate acestora.

NEC Coreea implementează programe de educație civică pentru democrație și efectuează cercetări privind sistemele electorale și politice și cooperarea internațională prin intermediul Korean Civic Education Institute for Democracy (KOCEI), aflat sub directa îndrumare a sa. KOCEI implementează programe de instruire și de cercetare în domeniul electoral și derulează programe de asistență electorală susținute de guvernul sud-coreean. Printre programele derulate regăsim următoarele:

* Programe pentru profesori-bazele educației civice în domeniul educației școlare;
* Programe pentru studenți-cultivă gândirea civică și conștientizarea politică;
* Programe pentru viitorii aleși-cultivă conștientizarea civică, spiritul de cooperare și leadershipul;
* Programe pentru alegători- alegătorii pot participa la prelegeri despre legile politice susținute de experții KOCEI;
* Programe pentru liderii de opinie- jurnaliști, membri ai ONG-urilor, pentru ca aceștia să își asume un rol dezirabil în societatea civică democratică;
* Programe pentru funcționarii electorali străini cu atribuții în managementul alegerilor - împărtășirea celor mai bune practici pentru managementul electoral corect și transparent;

Metode de votare în Republica Coreea de Sud

* Votarea în ziua alegerilor: un alegător poate vota la secția de votare desemnată în funcție de adresa de domiciliu.
* Votul anticipat: în timpul perioadei de votare anticipată, alegătorii care nu pot vota în ziua alegerilor în circumscripția lor, pot vota la orice secție de votare anticipată din întreaga țară, fără o cerere prealabilă.
* Votul la domiciliu: alegătorii care nu pot merge la o secție de votare pentru a vota din cauza unei grave dizabilitățile fizice pot vota la domiciliu.
* Votul în străinătate: coreenii care locuiesc permanent în străinătate sau stau temporar în străinătate în perioada alegerilor pot vota la secția de votare pentru cetățenii din străinătate.
* Votarea la bordul navei: alegătorii care se află la bordul navelor, cum ar fi navele de pescuit, navele de pasageri etc, pot vota la secțiile de votare de la bordul navei, în timpul perioada de votare, folosind faxul electronic securizat.
* Votul în străinătate și votul efectuat pe nave sunt efectuate numai pentru alegerile prezidențiale și naționale.

NEC Coreea oferă un exemplu de bune practici în ceea ce înseamnă organizarea. managementul și observarea alegerilor de către toate părțile interesate.

**Despre Autoritatea Electorală Permanentă (AEP)**

De la înființare și până în prezent, AEP a dobândit o suficientă dezvoltare a capacității administrative și a devenit un partener puternic și credibil care deține toate instrumentele necesare pentru a furniza expertiză și asistență electorală, dar și pentru a dezvolta schimburi de bună practică cu organisme similare sau organizații electorale internaționale relevante. Din punct de vedere al experienței dobândite în organizarea și managementul alegerilor, de la momentul înființării, AEP a gestionat împreună cu ceilalți actori electorali cu atribuții în domeniul electoral un număr de peste 32 procese electorale diferite în perioada 2004-2021 (3 scrutine - alegeri prezidențiale, 4 scrutine - alegeri europarlamentare, 5 scrutine - alegeri parlamentare, 2 scrutine-alegeri parlamentare parțiale, 4 scrutine - alegeri locale, 9 scrutine - alegeri locale parțiale, 5 scrutine - referendum).

Pentru a amplifica recunoașterea AEP pe plan internațional, ca instituție de încredere care furnizează servicii publice electorale de înaltă calitate și care asigură împlinirea dorințelor legitime al electoratului, Autoritatea implementează, în mod constant, soluții inovatoare și multiplică numărul acțiunilor de cooperare. Astfel, dezvoltarea activă a relațiilor de cooperare în domeniul electoral la nivel internațional și asigurarea transparenței activității electorale din România în vederea consolidării reputației AEP de actor electoral avansat și de încredere, urmărește îndeplinirea viziunii AEP.

AEP are calitatea de membru activ în cadrul organizațiilor internaționale Association of World Election Bodies (A-WEB) și Réseau des Compétences Electorales Francophones (RECEF).

În planul relațiilor internaționale, obiectivele principale urmărite de AEP sunt: buna reprezentare a Autorității în plan internațional, dezvoltarea schimburilor de experiență în materie electorală în vederea partajării de know-how și furnizarea de către Autoritate a asistenței în materie electorală.

Exemplarul nr. 1/1

*corec*